**Årsmøte i Borre Historielag 2023**

Borre Historielag avholdt sitt årsmøte på Horten Aktivitetssenter 23. februar med 34 frammøtte medlemmer. Cathrine Holt ble valgt til å lede møtet, og Terje Knutheim ble utnevnt som referent.

Knutheim leste årsmeldingen fra 2022, med mange og varierte aktiviteter i foreningen. Kasserer orienterte om regnskapet, og budsjettet for 2023 ble vedtatt. Kontingenten for enkeltmedlemmer ble vedtatt hevet med kr. 50 pr. år til kr. 250.

Revisor Tom Aass Haug kommenterte at en utgifts-besparing kan skje

ved blant annet distribuering av Borreminne, og en omlegging av regnskapsrutinene.

Eli Kari Høihilder presenterte på vegne av aktivitetskomiteen handlingsplanen for 2023, som ble applaudert.

Styrets forslag til endring av lagets navn til Borre og Horten Historielag ble framlagt av Eli Kari. Begrunnelsen for forslaget, er at foreningen ønsker nye medlemmer, og mange ny-tilflyttede og yngre innbyggere ikke er kjent med at vårt historielag omfatter hele Horten kommune. Etter en del diskusjon og flere innspill fra medlemmene, ble det avgjort at saken skal tas opp på nytt i neste årsmøte.

Valgkomiteen ved Wigdis Solberg og Marit Østmoe Andersen ledet valget.

Det nye styrets sammensetning er følgende:

Styreleder: Kjell Arne Bay, Nestleder: Birgitte Borgen, Kasserer: Cathrine Holt, Sekretær: Terje Knutheim, Styremedlemmer: Reidar Andersen, Harald Ouff, Jan Meisingset. Varamedlemmer: Liv Cathrine Krogh, Morten Svagård, Agnar Holm og Christoffer Bruserud.

Huskomite: Harald Ouff, Trond Schmidt, Arild Colban, Reidar Andersen.

Arkivkomite: Eli Kari Høihilder, Cathrine Holt, Kjell Arne Bay. Kjøkkenkomite: Nora Ouff, Turid Arnesen, Bodil Aasen, Bente Gulli. Turstikomite: Tom Greger Aas Haug, Trond Schmidt, Jørn Nyberg.

Eli Kari går ut av styret etter tre perioder som både som leder og styremedlem, og ble takket med blomster for sin store innsats.

Revisor Kjell Hagberg og Tom Aass Haug tar gjenvalg, og Tom Greger mottok blomster på vegne av revisorene.

Etter årsmøtet presenterte Frivillighetsleder Cathrine Eriksen hvordan frivilligheten skjer i Horten.

Borre Historielags arrangementer blir presentert i forskjellige kanaler, både i e-post til medlemmene, under Hva skjer? i Gjengangeren, på vår nettside borre-historielag.no, og historielagets Facebook-side. Vårt neste arrangement er onsdag 22. mars, med omvisning på Fagerheim nye skole ved rektor Maria Thorvaldsen, og kåseri om skolestedet Fagerheim i historisk perspektiv ved Ole Jan Aasen. Alle er velkommen.

Hilsen Styret v/ sekretær.